S-823/2012

Ár 2013, miðvikudaginn 17. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 823/2012: Ákæruvaldið (S-kk-nf P-kk-nf Ó-kk-nf) gegn D-kk-þgf F-kk-þgf S-kk-þgf (F-kvk-nf B-kvk-nf J-kvk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 13. nóvember sl. á hendur ákærða, D-kk-þgf F-kk-þgf S-kk-þgf, kt. 000000-0000, Rauðalæk 20, Reykjavík, „fyrir eftirgreind hegningarlaga- umferðarlaga- og fíkniefnabrot í Reykjavík, nema annað sé tekið fram, á árinu 2012:

I.

Umferðarlagabrot með því að hafa:

1. Laugardaginn 3. mars ekið bifreiðinni JR-G21 sviptur ökurétti og óhæfur um að stjórna henni örugglega vegna áhrifa ávana og fíkniefna (í blóði mældist amfetamín 305 ng/ml, MDMA 215 ng/ml og tetrahýdrókannabínól 2,0 ng/ml) suður Ármúla uns lögregla stöðvaði aksturinn.

Mál 007-2012-12084

2. Mánudaginn 26. mars ekið bifreiðinni MP-382 sviptur ökurétti, án þess að nota öryggisbelti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 265 ng/ml, MDMA 103 ng/ml og tetrahýdrókannabínól 2,8 ng/ml) norður Hörgsland uns lögregla stöðvaði aksturinn.

Mál 007-2012-16565

Teljast brot í báðum liðum varða við 1. mgr., sbr. 2. mgr., 45. gr. a. og 1. mgr. 48. gr., auk þess sem brot í 2. lið varðar við 1. mgr. 71. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006, 3. gr. laga nr. 24/2007 og 5. gr. laga nr. 84/2004

II.

Fíkniefnabrot með því að hafa:

1. Sunnudaginn 15. apríl haft í vörslum sínum 2,89 g af amfetamíni sem lögregla fann í ruslatunnu við Hafnarstræti 4 og lagði hald á en ákærði hafði skömmu áður komið efnunum þar fyrir eftir að hafa hlaupið undan lögreglu.

Mál 007-2012-20666

2. Mánudaginn 14. maí haft í vörslum sínum 0,18 g af tóbaksblönduðu kannabisefni sem lögregla fann við leit á ákærða á Barónsstíg, rétt við Vörðuskóla, og lagði hald á.

Mál 007-2012-27051

Teljast brot í báðum liðum varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002

III.

Hegningarlagabrot:

1. Gripdeild, með því að hafa mánudaginn 19. mars dælt 46,81 l af bensíni, að söluandvirði 12.288 kr., á bifreið með skráningarnúmerið NN-512 á bensínafgreiðslustöð N1 við Ártúnshöfða og ásamt samferðafólki sínu ekið á brott án þess að borga.

Mál 007-2012-19620

2. Þjófnað, með því að hafa þriðjudaginn 8. maí stolið vörum að söluandvirði 379 kr. úr bensínafgreiðslustöð Olís, Álfheimum 49, og að söluandvirði 898 kr. úr verslun 10-11, Álfheimum 74.

Mál 007-2012-25618

3. Þjófnað, með því að hafa miðvikudaginn 26. september í Kópavogi stolið ilmvötnum að söluandvirði 20.248 kr. úr verslun Hagkaups í Smáralind.

Mál 007-2012-54675

3. Þjófnað, með því að hafa föstudaginn 26. október, í félagi við [...], stolið ljósakrónum að söluandvirði 34.980 kr. úr versluninni BYKO við Fiskislóð 15.

Mál 007-2012-60724

Telst brot í 1. lið varða við 245. gr. en brot 2. og 3. lið við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar og jafnframt að framangreind fíkniefni sem lagt var hald á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Ákærði hefur rofið skilorð 9 mánaða fangelsisdóms frá 16. febrúar 2011. Ber að dæma upp þann dóm og gera ákærða refsingu í einu lagi. Þykir hún hæfilega ákveðin fangelsi í 12 mánuði.

Brot ákærða gegn 45. gr. a í umferðarlögum er ítrekað öðru sinni. Ber að dæma hann til þess að vera sviptur ökurétti ævilangt frá dómsbirtingu.

Samkvæmt 6. mgr. 5. gr. laga um ávana- og fíkniefni ber að dæma ákærða til þess að sæta upptöku fíkniefna eins og krafist er í ákærunni.

Dæma ber ákærða til þess að greiða verjanda sínum, F-kvk-þgf B-kvk-þgf J-kvk-þgf hdl. 200.000 krónur í málsvarnarlaun að meðtöldum virðisaukaskatti og til þess jafnframt að greiða 299.997 krónur í annan sakarkostnað.

DÓMSORÐ:

Ákærði, D-kk-nf F-kk-nf S-kk-nf, sæti fangelsi í 12 mánuði.

Ákærði sæti sviptingu ökuréttar ævilangt.

Ákærði sæti upptöku á 2,89 g af amfetamíni og 0,18 g af kannabisefni.

Ákærði greiði verjanda sínum, F-kvk-þgf B-kvk-þgf J-kvk-þgf hdl. 200.000 krónur í málsvarnarlaun og greiði jafnframt 299.997 krónur í annan sakarkostnað.

P-kk-nf G-kk-nf.